ประจำเดือนไม่มาเดือนที่3แล้วคะ แต่เพิ่งมามีเพศสัมพันธ์อาทิตย์ที่แล้วหลั่งในคะ แต่ทานยาคุมฉุกเฉิน มีอาการ ปวดท้องน้อย เวียนหัว คลื่นไส้ ตกขาวมาเยอะผิดปกติ แบบนี้ท้องไหมคะ ?
สวัสดีค่ะ การที่ประจำเดือนไม่มานาน 3 เดือน หากก่อนหน้านั้น เคยมีเพศสัมพันธ์ ก็ควรตรวจหาการตั้งครรภ์ดูด้วยค่ะ สำหรับการมีเพศสัมพันธ์ในครั้งนี้ หากได้ทานยาคุมฉุกเฉินไป ยาก็จะช่วยป้องกันได้ประมาณ 58%-95% ขึ้นอยู่กับความรวดเร็วในทานยาหลังจากที่ได้เริ่มมีเพศสัมพันธ์สำหรับอาการปวดท้องน้อย เวียนหัว คลื่นไส้ ตกขาว หากเกิดหลังจากทานยาคุมฉุกเฉินไป 1-2 วัน ก็น่าจะเกิดจากผลข้างเคียงของยาได้หลังจากที่มีเพศสัมพันธ์ไปประมาณ 2 สัปดาห์ หากยังไม่มีประจำเดือนมา ก็ควรตรวจหาการตั้งครรภ์ดูด้วย หากตรวจไม่พบ การที่ประจำเดือนยังไม่มา ก็จะเกิดจากสาเหตุอื่นๆ เช่น- การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป- โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้- มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ- มีพังผืดเกิดขึ้นในมดลูก จากการเคยมีมดลูกอักเสบ หรือเคยขูดมดลูกดังนั้น หากตรวจพบการตั้งครรภ์ ก็ควรรีบไปฝากครรภ์โดยเร็ว แต่หากตรวจไม่พบ ก็ควรไปพบสูติ-นรีแพทย์เพื่อตรวจหาสาเหตุค่ะ